Abubakar Shehu-Abubakar (an haife shi a ranar 17 ga Disamba, 1977, Gombe, Nigeria) shi ne shugaban gargajiyar Nijeriya wanda aka nada shi a matsayin Sarkin Gombe na 11 a watan Yunin 2014. Ya zama Sarki ne bayan rasuwar mahaifinsa, Shehu Abubakar, sarki na 10, wanda ya mutu a ranar 27 ga Mayu, 2014. Abubakar Shehu-Abubakar shine ɗa na biyu na Shehu Abubakar. An haifi Abubakar Shehu-Abubakar a garin Gombe, Najeriya. Ya halarci makarantar firamaren yara ta Gombe daga 1982 zuwa 1988 da kuma makarantar sakandaren kimiyya ta gwamnati, Gombe, daga 1989 zuwa 1995. Shehu-Abubakar ya sami digiri na farko a fannin kimiyyar siyasa daga jami’ar Maiduguri, inda ya kasance dalibi daga 2001 har zuwa kammala karatunsa a 2005 Abubakar ya yi aiki a matsayin kansilan mai kulawa a Majalisar Karamar Hukumar Gombe daga 2006 zuwa 2007. Daga 2007 har zuwa 2009, ya yi aiki a matsayin mai taimaka wa Daraktan Gudanarwa a Ma’aikatar Tsaro ta Tarayyar da ke Abuja. Daga baya ya zama shugaban kamfanin Kliptown Lagoon Nigeria Ltd. da babban darakta na Horizon Interlinks Global Resources.